Lav et referat af nedenstående tekst:

Tekst:
Golfturneringen Made in Denmark er i år flyttet fra de ellers så vante rammer i Gatten til Silkeborg. Alligevel har der været noget at juble over efter førstedagen af turneringen, hvis man tager de nordjyske briller på. Lucas Bjerregaard havde nemlig en flot førstedag, hvor han indtager en foreløbig andenplads. Det er en plads, han deler med fem andre spillere, der ligesom nordjyden gik førstedagens runde i seks slag under par. Det gør ham samtidig til bedste dansker på førstedagen af Europa Tour turneringen, men tre unge danskere var ikke så meget dårligere. Niklas Nørgaard Møller, Nicolai Højgaard og Nicolai Tinning imponerede alle tre på torsdagens runde, som de gik i 69 slag, det er tre slag under par. Det placerer dem alle tre på en delt 27. plads. Ikke helt så godt gik det en anden nordjyde, Søren Kjeldsen, som ikke puttede alt for godt, og gik runden i et slag over par. Det samme gjorde Thorbjørn Olesen, og dermed har de spillet sig ind på en foreløbig delt 93. plads.

Referat:
Efter første dag ved Made in Denmark indtager nordjyske Lucas Bjerregaard en andenplads i turneringen.